༄༅། ། དེའི་མན་ངག་བཞུགས། །
༄༅། ། དབྱུ་གུ་གཅིག་༼ལ་༽སུམ་བརྒྱ་སུམ་ཅུ་སོ་ཕྱེད་དང་བརྒྱད། ཆུ་ཚོད་གཅིག་ལ་དྲུག་བརྒྱ་བདུན་ཅུ་རྩ་ལྔ། འཕོ་བ་གཅིག་ལ་སྟོང་སུམ་བརྒྱ་ལྔ་བཅུ། ཐུན་ཕྱེད་གཅིག་ལ་ཉིས་སྟོང་བདུན་བརྒྱ། ཐུན་མཚམས་གཅིག་ལ་ལྔ་སྟོང་བཞི་བརྒྱའོ༑  ༑ དེ་ལྟར་ཡུལ་ཐམས་ཅད་དུ་ཁྱབ་པར་ཅིག་ཅར་རྒྱུའོ། ། དེ་ལ་དབུགས་གཅིག་རྒྱུ་བ་དང་། གྲངས་རྫོགས་པར་རྒྱུ་བ་གཉིས། ཡུལ་ཐམས་ཅད་ལ་ཁྱབ་པར་ནི་ཁྱད་པར་མེད་དོ། ། ཨོ་ལ་པ་ཏིའི་མན་ངག་ཨི་ཐི། ། ། ། (¡¡¶¶ལུ¡¡+འདི་བླ་མ་རྗེ་བཙུན་གཡུ་རྩེ་ནེ་འབུར་ན་བཞུགས་པའི་ཚེ་ཉང་གྲགས་སེས་གསོལ་བ་བཏབ་ནས་མཛད་པའོ། ། ¡¡¶¶ཞ¡¡+སེམས་ཅན་ཐམས་ཅད་ཀྱི་རྒྱུད་ལ་ཡེ་ནས་གནས་པ་དང་སྐུ་གསུམ་ཐོབ་པར་བྱེད་པའི་རྒྱུ་ཡིན་པས་ན་རྒྱུད་དེ་རིམ་གྱིས་གསལ་འདེབས་པས་ན་རིམ་པ་ཞེས་བྱའོ། ། སྔགས་ནི་ལྟེ་བའི་ཨོཾ་ཡིན་ལ་རིམ་པ་ནི་ལྟེ་བ་ན་ཡར་རིམ་གྱིས་འཇུག་པའོ། ། ཡེ་ཤེས་ནི་ཞུ་བདེའི་སྤྱི་བོའི་ཧཾ་ཡིན་ལ་རིམ་པ་ནི་ཡས་འབབ་པའི་དགའ་བ་བཞིའ། ོ། གསང་བ་ནི་ལུས་ཟག་མེད་སེམས་རྟོག་མེད་གཉིས་སུ་མེད་པ་ཡིན་ལ། དེ་སོ་སོའི་སྐྱེ་བོ་དང་ས་བཅུའི་བོ་དྷིས་ཀྱང་མི་རྟོགས་པས་གསང་བའོ། ། རིམ་པ་ནི་དེ་ལྟར་ཤེས་པའོ་གསུངས། དེ་ཐམས་ཅད་ལ་ཡང་རིམ་པ་བཞིན་སྒྲུབ་པ་དང་། ཉམས་སུ་བླང་བའི་རིམ་པ་དང་། མཐར་ཕྱིན་པའི་ཚད་གསུམ་གསུམ་དུ་བྱའོ། ། སྔགས་རིམ་ཉམས་སུ་བླང་བའི་རིམ་པ་ལ་གསུམ་སྟེ། རྒྱུད་རིམ་གསལ་གདབ་པ་དང་། ལྟེ་བར་རྟགས་ལྔ་འབྱུང་བ། དེ་བཞིན་གཤེགས་པའི་རྒྱུད་ལ་འགྲོ་འོང་བྱེད་པ་དང་གསུམ་མོ། ། ། །)